S จับมือ “Daiwa Group” ร่วมลงทุนโครงการคอนโดมิเนียมย่านสุขุมวิท 43
S จับมือ "Daiwa Group" ร่วมลงทุนโครงการคอนโดมิเนียมย่านสุขุมวิท 43
23 ส.ค. 2561

บริษัท สิงห์ เอสเตท จำกัด (มหาชน) หรือ S ระบุว่า บริษัท เอส เรสซิเดนเชียล ดีเวลลอปเม้นท์ จำกัด (SRD) ซึ่งเป็นบริษัทย่อยที่บริษัท ถือหุ้นในสัดส่วนร้อยละ 99.99 ได้เข้าลงนามในสัญญาร่วมทุนกับบริษัท DH Asia Investment Orchid PTE. LTD. (DHO) ซึ่งเป็นบริษัทย่อยที่ถือหุ้น โดยบริษัท Daiwa Housing Industry Company Limited (Daiwa Group) ในสัดส่วนร้อยละ 100.00 เพื่อร่วมลงทุนในบริษัท เอส43 พร็อพเพอร์ตี้ จำกัด (S43) เพื่อพัฒนาโครงการคอนโดมิเนียมระดับ Luxury บนถนนสุขุมวิท 43 (โครงการ EYSE Sukhumvit 43)
โดยปัจจุบัน S43 เป็นบริษัทย่อยที่บริษัท ถือหุ้นโดยตรงคิดเป็นสัดส่วนร้อยละ 49.00 ของจำนวนหุ้นที่ออกและจำหน่ายทั้งหมด และถือโดยอ้อมผ่าน SRD ในสัดส่วนร้อยละ 51.00 ของจำนวนหุ้นที่ออกและจำหน่ายทั้งหมด หลังจากนี้ DHO จะเข้าซื้อหุ้นของ S43 ในส่วนที่ถือตรงโดยบริษัท คิดเป็นสัดส่วนร้อยละ 49.00 ซึ่งจะส่งผลให้ SRD และ DHO ถือหุ้นใน S43 ในสัดส่วนร้อยละ 51.00 และ 49.00 ของจำนวนหุ้นที่ออกและจำหน่ายทั้งหมด ตามลำดับ โดยการเข้าซื้อหุ้นดังกล่าวจะดำเนินการให้แล้วเสร็จภายใน 30 วันนับจากวันที่ลงนามในสัญญาร่วมทุนเมื่อวันที่ 22 ส.ค.ที่ผ่านมา